Pallas Kunaiyi-Akpannah

Pallas Daemi Kunaiyi-Akpannah (tí wọ́n bí ní July 12, 1997) jẹ́ agbábọ́ọ̀lù alájùsáwọ̀n ti orílẹ̀-èdè Nàìjíríà. Ó gbá bọ́ọ̀lù náà lásìkò tó ṣì wà ní ilé-ẹ̀kọ́ gíga fún Northwestern Wildcats bákan náà ni ó gbá bọ́ọ̀lù fún Italian Seria A, ti Faenza Basket Project.

 Ètò ẹ̀kọ́ rẹ̀ 
Kunaiyi-Akpannah bẹ̀rẹ̀ ilé-ìwé girama ní Nàìjíríà ilé-ìwé tó ń pèsè ilé-ìgbé fún àwọn akẹ́kọ̀ọ́. Ọmọdún mẹ́rìnlá ló wà tó fi bẹ̀rẹ̀ sí ní gbá bọ́ọ̀lù yìí. Ó lọ sí àpérò kan tí wọ́n gbé kalẹ̀ fún àwọn agbábọ̀ọ́lù alájùsáwọ̀n, èyí ti Hope for girls gbé kalẹ̀, láti ọwọ́ Mobolaji Akiode ní Abuja, ní Nàìjíríà, ibẹ̀ sì ni wọ́n ti ṣàwárí ẹ̀bùn rẹ̀. Kunaiyi-Akpannah lọ sí Rabun Gap-Nacoochee School, ní Rabun County, Georgia, ní United States, láti orílẹ̀-èdè Nàìjíríà, nígbà tó wà ní ọmọdún mẹ́ẹ̀ẹ́dógún. Lásìkò tó wà ní ilé-ìwé girama, ó ń gba bọ́ọ̀lù lásìkò ọlúdé. Ó ṣojú ẹgbẹ́ rẹ̀, ó sì gbé ipò kejì ní ìdíje ti State Tournament, ti ọdún 2014. Bákan náà ni ó kópa nínú àwọn eré-ìdárayá mìíràn ní ilé-ẹ̀kọ́.

 Iṣẹ́ tó yàn láàyò 
Wọ́n mú Kunaiyi-Akpannah wọ ẹgbẹ́ WNBA Chicago Sky ní ọjọ́ oṣù karùn-ún ọdún 2019, àmọ́, wọ́n yọ ọ́ kúrò ní ọjọ́ kẹjọ oṣù karùn-ún ọdún 2019.

Kunaiyi-Akpannah lọ sí ẹgbẹ́ Italian Seria A side Pallacanestro Vigarano ní ọdún 2019, ó sì gbá bọ́ọ̀lù náà ní àárín ẹgbẹ́ náà. Ní ọjọ́ karùndínlógún osụ̀ kẹwàá, ọdún 2019, ó gbá bọ́ọ̀lù tako Broni, ó sì jáwe olúborí nínú ìdíje náà, pẹ̀lú 11.

Ní ọjọ́ kọkàndínlọ́gbọ̀n oṣụ̀ kẹfà ọdún 2021, ó tọwọ́ bọ̀wé pẹ̀lú ẹgbẹ́ Italian Seria A ti Faenza Basket Project fún ìdíje ti ọdún 2021 wọ 2022.

 Àwọn ìtọ́kasí